
AVIZ

asupra proiectului de Lege pentru aprobarea Ordonanţei Guvernului nr.32/1998 privind organizarea cabinetului demnitarului din administraţia publică centrală
În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu proiectul de Lege pentru aprobarea Ordonanţei Guvernului nr.32/1998 privind organizarea cabinetului demnitarului din administraţia publică centrală, trimis comisiei cu adresa nr. 321 din 4 iunie 2001.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 13 iunie 2001.

În urma dezbaterilor, membrii comisiei au hotărât avizarea favorabilă a proiectului de lege cu următorul amendament, adoptat cu majoritate de voturi:

1
Titlul Anexei nr.2

Echivalarea, din punct de vedere al salarizării, a funcţiilor din cabinetul demnitarului, cu cele prevăzute în Ordonanţa Guvernului nr.39/1994, republicată


Se propune reformularea textului după cum urmează: 

“Echivalarea, din punct de vedere al salarizării, a funcţiilor din cabinetul demnitarului, cu cele prevăzute în Ordonanţa de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar.”

Întrucât funcţiile din această anexă s-au echivalat o dată cu funcţiile prevăzute la poziţiile 5,8,6,4 şi respectiv 9 ale Cap.II lit.B din anexa V la Legea nr.154/1998 şi ulterior cu cele prevăzute în anexa I pct.II din Ordonanţa de urgenţă nr.24/2000.

